རང་ཉིད་སྐད་ཅིག་གིས་བཅོམ་ལྡན་འདས་སྨན་པའི་རྒྱལ་བོ་སྐུ་འདོག་མཐིང་ག་གཡས་ཨ་རུ་རའི་སྡོང་བོ་དང་བཅས་པའི་མཆོག་སྦྱིན་མཛད་ཅིང་།གཡོན་མཉམ་བཞག་གི་སྟེང་ན་ལྷུང་བཟེད་བདུད་རྩིས་གང་བ་བསྣམས་པ།ཞབས་རྡོ་རྗེའི་སྐྱིལ་ཀྲུང་གིས་བཞུགས་པར་གྱུར།ཨོཾ་བཛྲ་ཨམྀུཏ་བསང་།སྭ་བྷ྄་ཝས་སྦྱངས།བུམ་པ་སྟོང་བ་ཉིད་དུ་གྱུར།སྟོང་བའི་ངང་ལས་བཾ་ལས་བྱུང་བའི་རིན་པོ་ཆེའི་བུམ་པ་དཀར་བོ།ལྟོ་བ་ཆེ་བ།མགྲིན་པ་རིང་བ་མཆུ་འཕྱང་བ་ལ་སོགས་པའི་མཚན་ཉིད་ཐམས་ཅད་དང་ལྡན་པ་དཔག་བསམ་གྱི་ཤིང་གིས་ཁ་བརྒྱན་པ་ལྷའི་ཆུ་བོ་གང་གཱ་དང་བུམ་པའི་ཆུ་དབྱེར་མི་ཕྱེད་པར་གྱུར།བུམ་པའི་ནང་དུ་བདྨ་དང་ཟླ་བའི་སྟེང་དུ་སྙིང་བོ་དང་གཟུངས་རིང་གིས་བསྐོར་བ་ལས་འོད་ཟེར་འཕྲོས།བདེ་བར་གཤེགས་པ་བརྒྱད་ཀྱི་ཐུགས་རྒྱུད་བསྐུལ།སེམས་ཅན་ཐམས་ཅད་ཀྱི་སྡིག་སྒྲིབ་སྦྱངས།དགེ་འདུན་གྱི་ཆོས་སྤྱོད་འཕེལ་བར་བྱས།འོད་ཟེར་སླར་འདུས་ནས་བུམ་པའི་ཆུའི་སྟེང་དུ་ཁྱབ་པའི་བདུད་རྩིར་གྱུར།རྗེ་ཙོང་ཁ་པའི་དྲ་བ།